****

ДУ “Мінская абласная бібліятэка імя А.С. Пушкіна”

Аддзел бібліятэказнаўства



«Дзіўны свет казкі» :

метадычныя парады да 105-годдзя з дня нараджэння Васіля Віткі.

**Мінск 2016**

Васіль Вітка

([1911](https://ru.wikipedia.org/wiki/1911" \o "1911)–[1996](https://ru.wikipedia.org/wiki/1996))

Біяграфія

Васіль Вітка (Цімох Васільевіч Крысько) нарадзіўся  [16 мая](https://be.wikipedia.org/wiki/16_%D0%BC%D0%B0%D1%8F) [1911](https://be.wikipedia.org/wiki/1911) г. у в. [Еўлічы](https://be.wikipedia.org/w/index.php?title=%D0%92%D1%91%D1%81%D0%BA%D0%B0_%D0%95%D1%9E%D0%BB%D1%96%D1%87%D1%8B&action=edit&redlink=1" \o "Вёска Еўлічы (няма такой старонкі)) [Слуцкага раён](https://be.wikipedia.org/wiki/%D0%A1%D0%BB%D1%83%D1%86%D0%BA%D1%96_%D1%80%D0%B0%D1%91%D0%BD)а Мінскай вобласці ў сялянскай сям’і.

В. Вітка – класік беларускай дзіцячай літаратуры, заслужаны дзеяч культуры Беларусі (1970). У 1972 г. за кнігі для дзяцей “Беларуская калыханка”, “Казкі”, “Чытанка-маляванка” пісьменнік быў адзначаны Дзяржаўнай прэміяй БССР. У 1978 г. атрымаў Міжнародны ганаровы дыплом імя Х.-К.Андэрсена, і яго прозвішча было занесена ў спіс лепшых казачнікаў свету.

Пачынаючы з 1944 г. Цімох Васільевіч працаваў у часопісе “Беларусь”, у 1948 г. стаў намеснікам рэдактара, а потым – галоўным рэдактарам газеты “Літаратура і мастацва”.

Сапраўдную вядомасць ён набыў у дзіцячай літаратуры як паэт-казачнік. Амаль дваццаць гадоў Васіль Вітка аддаў выхаванню маленькіх грамадзян як рэдактар часопіса “Вясёлка”. Першую вершаваную казку “Вавёрчына гара” паэт надрукаваў у 1948 г. Васіль Вітка вядомы і як перакладчык.   
Ён перакладаў прозу і паэзію, “дарослую” і дзіцячую.

Васіль Вітка вядомы і як перакладчык, які пазнаёміў нашага юнага чытача з лепшымі творамі замежных аўтараў на беларускай мове.

Яму належаць пераклады з рускай мовы М.Салтыкова-Шчадрына, А.Талстога, А.Чэхава, У.Маякоўскага, С.Маршака, С.Міхалкова, А.Барто, М.Рубцова, з украінскай М.Рыльскага, В.Бычко, М.Стэльмаха, П.Варанько, літоўскай М.Вайнілайціса, латышскай Я.Райніса, В.Лукса, Я.Османіса, балгарскай А.Босева, Л. Станчава, англійскай У.Мэя.

Памёр Цімох Васільевіч 5 ліпеня 1996 г.

**«Дзіўны свет казкі»**

Сцэнарый літаратурнай вечарыны для дзяцей   
да 105-годдзя з дня нараджэння Васіля Віткі

*(У зале арганізавана кніжная выстава   
твораў паэта з яго партрэтам)*

*Чытальнік I*

*Чытальнік II*

*Вядучая*

***Вядучая:***

Прывітанне, дарагія сябры! Мы вельмі рады бачыць вас сёння! Скажыце, а вы любіце загадкі? *(Адказваюць дзеці)* Вось і цудоўна! Давайце праверым!

***Чытальнік I:***

…птушка,

Што малых не любіць гушкаць,

Ні спяваць ім калыханкі,

Ні вадзіць на пагулянкі,

Ні расказваць байкі-казкі,

Бо яе малыя дзеці

Раскіданы па ўсім свеце.

Іх чужыя кормяць маткі,

Даглядаюць і гадуюць. *(Зязюля)*

***Чытальнік II:***

Цвінь-цвень! Пінь-пень!

Добры дзень! Добры дзень!

Хто гэта мяне вітае –

Ці шчыгол, ці салоўка гэта?... *(Сініца)*

***Чытальнік I:***

Да гнязда майго высока.

Праўда, што люблю я красці,

Але ж рэчы дарагія –

Срэбраныя, залатыя,

Лыжкі, гузікі, пярсцёнкі,

Што здалёку ўсім відны,

Густ на іх у мяне тонкі. *(Сарока)*

***Чытальнік II:***

Дасціпны, увішны,

Слаўны ён спявак –

Светлая манішка,

Паверх – доўгі фрак.

Пэўна, што заслужаны,

Хоць на выгляд шэры ён,

А голас не застужаны, –

І сам без фанабэры. *(Салавей)*

***Вядучая:***

Якія малайцы! Усё ведаеце! Зараз мы з вамі бліжэй пазнаёмімся з творчасцю выдатнага дзіцячага пісьменніка Васіля Віткі – паэта, празаіка, перакладчыка і публіцыста. Паслухаем жартаўлівую казку, толькі будзце уважлівымі, падумайце, якую назву вы прыдумалі б да гэтай казкі! Пачынаем!

***Чытальнік I:***

Гэй, дарогу, гэй, шырэй,

Лес густы, высокі –

На машыне верабей

Едзе да сарокі.

У пагонах, у шнурах,

У шпорах са звонам,

Белабока толькі: – Ах! –

Сказала з паклонам.

– Калі ласка, ваша чэсць.

Я даўно чакала.

Запрашаю за стол сесць

Госця-генерала.

Налучыўся тут мядзведзь

На такое дзіва.

– Цьфу, няма на што глядзець! –

І ўсміхнуўся крыва.

Усхапіўся верабей,

Адважны задзіра,

Як падыме крык: – Не смей

Зневажаць мундзіра!

Загрудкі мядзведзя – цап:

– Ведай, з кім заняўся!

Ледзьве з вераб'ёвых лап

Мішка ўратаваўся. *(“Генерал верабей”)*

***Вядучая:***

Дзеці, скажыце, вам спадабалася казка?! (*Дзеці адказваюць).* А як бы вы яе назвалі? (*Дзеці адказваюць)* Малайцы! Давайце паслухаем яшчэ адну!

***Чытальнік II:***

Жыў на свеце дзед Васіль,

За плячыма мех насіў.

Дазналіся мышкі,

Што ў мяшэчку кніжкі,

Разгрызлі завязкі,

Бачаць, ажно ж – казкі.

Сталі клікаць дзяцей:

– Гэй, сюды ўсе хутчэй!

Ёсць тут маляванкі,

Складанкі-чытанкі,

Байкі-самаграйкі,

Песні-калыханкі,

Жарты-перакруткі,

Гулі-самагудкі,

Лічылкі-загадкі,

Ладачкі-ладкі...

Падыходзьце, малышы,

Кожнаму пацешка ёсць!

 Дзед Васіль, а ты пішы

І яшчэ нам прынось! *(“Казкі Дзеда Васіля”)*

***Вядучая:***

А гэту як назавеце? (*Дзеці адказваюць).* Якія ж вы разумнікі! А зараз паслухаем апошнюю казку, а вы паспрабуйце намаляваць тое, што пачуеце! Добра? Пачынаем!

***Чытальнік I:***

Сеў у полі на каменьчыку,

Узяў дудку на раменьчыку.

Ду-ду-ду – дуда гудзе,

Полем водгалас ідзе.

Надакучыла іграць,

Каля дуба лёг паспаць.

Вісіць дудка на суку,

Спіць дударык на баку.

Павярнуўся дагары

І так моцна ён захроп –

Скалануўся дуб стары,

Дудка – бух у самы лоб.

Тут яму і сон не ў сон,

На ілбе гудзе ўжо гуз.

Не сабраў і трэсак ён,

Бо ад дудкі – толькі друз.

 Падняў хлопец паясок,

Пайшоў з плачам у лясок:

 – Куды дзецца мне цяпер?

Цікаваць буду цяцер.

Спадцішка пад куст падпоўз

І цяцёрку – хоп за хвост.

З пёрка выразаў дуду:

– Ой, зайграю, загуду.

Што было, тое сплыло,

Пайду з дудкаю ў сяло.

Я пад першы парог,

А мне з хаты – пірог.

Я на дудцы: ту-гу-гу –

Ўсе нясуць па пірагу:

Мне і матка – пірог,

Мне і татка – пірог,

Мне і дзядзька – пірог,

Мне і цётка – пірог,

Мне – дзедка – пірог,

І суседка – пірог,

І браценік – пірог,

І пляменнік – пірог.

Назбіраў я пірагоў

Сорак восем карабоў.

 Каб яшчэ адзін пірог,

Я зусім бы абнямог.

 Перастань, дуда, дудзець!

Дзе мне пірагі падзець?

Сабралася ўся радня,

Памагчы ўсе рады мне.

Запрагаюць каня –

Ён і воза не скране.

Падагналі грузавік,

Для яго груз вялік.

Папрасілі самазвала,

Ў самазвала сілы мала.

Залучыў я камара,

Магутнага званара.

Той адразу ўзяў мой воз,

Пірагі мае павёз.

Ай камар-маладзец!

Тут і казцы канец. *(“Дударык”)*

***Вядучая:***

Ну, пакажыце, што у вас атрымалася! Да вы проста сапраўдныя мастакі!

***Чытальнік II:***

Гэта казка пра цара

Белавежскага зубра.

Калі хто яго баіцца,

Няхай з намі не садзіцца.

Самых смелых сярод вас

Просім слухаць гэты сказ.

***Вядучая:***

Гэта “Казка пра цара зубра”. Галоўны герой Вася, які адважыўся кінуць выклік цару звяроў – белавежскаму зубру. Вася перамог грознага цара пушчы. Прымусіў яго падпісаць пакт міру і дружбы… Хочаце ведаць, што было далей? Абавязкова вазьміце пасля нашай сустрэчы гэту кніжку!

***Вядучая:***

Наскрозь прасякнута гульнёй і кніга “Чытанка-маляванка” – адзіная пакуль у гісторыі беларускага кнігадруку. Гэта кніга – цэлы мех гульняў-забаўлянак. Пры дапамозе гульняў-вершаў можна выхоўваць эмацыянальную моўную культуру, разумовыя здольнасці, выхоўваць лічылкай:

***Чытальнік II:***

Маладыя аленікі

Елі варэнікі,

Журавель – журавіны,

А жырафа – апельсіны,

Бегемот – ананасы,

А янот – бульбу з квасам,

Жук жур жор,

Тхор сыр цёр…

*(“Маладыя аленікі”)*

***Вядучая:***

Скарагаворкай:

***Чытальнік I:***

Рак поўз паўз барак,

Сустракае рака грак:

– Здароў, рак, дай руку,

У раку завалаку.

*(“Рак”)*

***Вядучая:***

Загадкай:

***Чытальнік II:***

Круглы, як сонца,

Шыпіць пад ім донца.

Падрумяніцца бачок –

Скоціцца на рушнічок.

*(“Блінец”)*

***Вядучая:***

Дарагія дзеткі, бачыце, якія цудоўныя вершы выдатнага дзіцячага пісьменніка Васіля Віткі прачыталі мы з вамі разам, якая прыгожая і мілагучная наша родная мова. Наша сённяшняя сустрэча падышла да канца, надышоў час развітвацца. Але мы спадзяёмся,што вы сёння даведаліся шмат чаго новага і цікавага пра выдатнага беларускага дзіцячага пісьменніка Васіля Вітку і што пасля нашай сустрэчы вы возьмеце пачытаць яго цудоўныя казкі і вершы ў нашай бібліятэцы! Да новых сустрэч!

**Мастацкія творы:**

Беларуская калыханка : паэма: для старэйш. шк. ўзросту / Васіль Вітка; маст. Г.Паплаўскi. – Мн. : Беларусь, 1971. – 40 с.

Вышыні святла : вершы / Васіль Вітка. – Мн. : Маст. літ., 1977. – 110 с.

Дзецi і мы : дзённікі, нарысы, апавяданнi / Васіль Вітка. – Мн. : Маст. літ., 1977. – 270 с.

Для дома, для альбома і трохі для эпохi : гумар, сатыра / Васіль Вітка. – Мн. : Маст. літ., 1983. – 175 с.

Дом, дзе жывуць словы : слоўнік народнай мовы для дзяцей / Васіль Вітка. – Мінск : Маст. літ., 1995.– 128 с.

Загадка пра зярнятка : верш / Васіль Вітка; маст.   
У.Савіч. – Мн. : Юнацтва, 1984.–16 с.

Мінскія балады : вершы : для сярэд. шк. узросту / Васіль Вітка; маст. Л.І.Зяневіч. – Мн.: Юнацтва, 1982.– 54 с.

Перад парогам : вершы, казкi / Васіль Вітка. – Мн. : Маст. літ., 2001.– 241,[5] с.

Праводзіны лета : вершы / Васіль Вітка; іл. З.Бароўкі. – Мн. : Беларусь, 1972. – 158 с.

Роднае слова : кн. для чытання у 2-м кл. / Васіль Вітка. – Мінск : Нар. асвета, 1989. – 223 с.

Случчына : вершы, паэмы, казкi / Васіль Вітка; маст. У.С.Басалыга. – Мн. : Маст. літ., 1981.

Трэція пеўнi : вершы, паэмы, пераклады / Васіль Вітка. – Мн. : Маст. літ., 1988. – 159 с.

Урокі роднага слова : вершы, казкі, апавяданнi / Васіль Вітка. – Мінск : Юнацтва, 2001. – 263, [1] с.

Чытанка-маляванка : ладачкі-ладкі, лічылкі, загадкі, байкі, самагудкі, жарты, перакруткі, казкі, пацешкі, вясёлыя ўсмешкі : [для дзяцей дашк. і мл. шк. узросту] / Васіль Вітка. – Мінск : Юнацтва, 1998.– 175 с.

Шчасце паэта : драмат. паэма : у 4 акт.,10 карц. / Васіль Вітка. – Мн. : Дзяржвыд БССР, 1951. – 115 с.

**Аб жыцці і творчасці пісьменніка**

Барысенка, В. Вобразнае азначэнне ў паэзіі Васіля Віткі // Роднае слова. – 2001. – № 5. – С. 28–31.

Бензярук, Р.М. Сем урокаў мудраца / Расціслаў Бензярук // Маладосць. – 2011. – № 6.– С. 117–121.

“Будзеш ты ўсюды неразлучаны…” : [аб жыццёвым шляху В. Віткі]. – У кн.: Васелевіч А. Элегія : апавяданні, эцюды, эсэ. – Мн.: Маст літ., 1988. –   
С. 199–212.

Витка, В. Терпи, мужайся, верь / Василь Витка; публикация и предисловие Юлии Чернявской // Нёман. – 2010. – № 4. – С. 148–172.

Вольскі, А. Казачнік, паэт, педагог: [75 год з дня нараджэння В.Віткі] // Нар. асвета. – 1986. – № 5. –  
С. 76–78.

Грахоўскі, С. З разведчыкаў шчасця: [пра Васіля Вітку ] // Грахоўскі С. Так і было. – Мн., 1986. –   
С. 129–132.

Казека, Я. Гартаванне слова: [пра паэзію В. Віткі] /   
Я.Казека. – Мн.: Маст. літ., 1985. – С. 75–94.

Лобан, М. Валадар чароўнага ключыка: [да 60-годдзя з дня нараджэння В. Віткі] // ЛіМ. – 1971. –14 мая.

Лобан, М. Слова пра друга: [думкі пра паэзію В. Віткі]. – У кн.: Лобан М. Пяць раніц тыдня. – Мн.: Маст. літ., 1984. – С. 217–221.

Ляшук, В. Чарадзейства слоў // Полымя. – 1998. –  
№ 1. – С. 263–277.

Стральцоў, М. Настаўнік з вялікай літары. – У кн.: Стральцоў, М. У полі зроку. Літаратурна-крытычныя артыкулы і эсэ. – Мн.: Маст. літ., 1926. – С. 110–112.

Яфімава, М.Б. Васіль Вітка (1911–1996) / М. Б. Яфімава // Літаратурныя партрэты. – Мн., 2003. – С. 18–20.

**Дзіўны свет казкі**

(метадычныя парады да 105-годдзя

з дня нараджэння Васіля Віткі)

Складальнікі: Мельнічак А.А.

Рэдактар: Законнікава Л.Р.

Адказны за выпуск: Лыка М.У.

Падпісана да друку 10.03.2015

Тыраж 3 экз. Заказ № 2

Рызограф Мінскай абласной бібліятэкі

імя А.С.Пушкіна

220005 г. Мінск, вул. Гікалы, 4

Мінская абласная бібліятэка імя А.С.Пушкіна